Η **Εθνική Οδός 9 (ΕΟ9)** είναι εθνική οδός στη δυτική Πελοπόννησο. Ξεκινά από την Πάτρα και καταλήγει στη νότια Μεσσηνία. Στη διαδρομή της περνάει από τις πόλεις του Πύργου, της Κυπαρισσίας και αποτελεί τμήμα της Ευρωπαϊκής Οδού 55 **(Ε55)**. Στο μεγαλύτερο μήκος της πρόκειται να αντικατασταθεί από τον Αυτοκινητόδρομο Πατρών-Πύργου, ο οποίος είναι μέρος της Ιόνιας Οδού. Επίσης έχει κατασκευαστεί και η Εθνική Οδός 9γ η οποία ξεκινάει από το Καλό Νερό και καταλήγει στον Αυτοκινητόδρομο Α7. Είναι η δεύτερη μεγαλύτερη εθνική οδός της Ελλάδος, μιας και το μήκος της οδού είναι περίπου 220 χλμ..

Τμήματα
-------

Πινάκας της εθνικής οδού λίγο πριν διασταύρωση με την Περιμετρική Πατρών.
Ο κόλπος της Κυπαρισσίας στη νότια Πελοπόννησο. Η εθνική οδός διασχίζει όλο τον κόλπο.
Άποψη της Πύλου.
Η κατάληξη της εθνικής οδού, το λιμάνι της Μεθώνης με το κάστρο.
### Βόρειο τμήμα (Αχαΐα, Ηλεία)

Το βόρειο τμήμα της εθνικής οδού αποτελείται από τη **Νέα εθνική οδό Πατρών - Πύργου**. Ξεκινάει από το κέντρο της Πάτρας και αφού διασταυρωθεί με την Περιμετρική Πατρών (τμήμα της Ιονίας Οδού) συνεχίζει δυτικά με κατεύθυνση την πόλη του Πύργου. Διέρχεται από σημαντικούς οικισμούς της Δυτικής Πελοποννήσου, όπως η Κάτω Αχαΐα, ο Λάππας, η Ανδραβίδα και η Αμαλιάδα. Επίσης διέρχεται νότια του Αράξου (όπου βρίσκεται το αεροδρόμιο Αράξου) καθώς και ανατολικά της Κυλλήνης (όπου βρίσκεται η ακτοπλοϊκή σύνδεση με τη Ζάκυνθο και την Κεφαλονιά). Η παλιά εθνική οδός υπήρχε από τη δεκαετία του 1950 και διερχόταν μέσα από όλους τους οικισμούς. Η νέα εθνική οδός κατασκευάστηκε την περίοδο 1974-1979 όπου υπήρξε διαπλάτυνση του οδοστρώματος και νέα χάραξη κυρίως για την παράκαμψη των κυριότερων οικισμών. Πλέον ο δρόμος χρησιμοποιείται από ένα ευρύ φάσμα οχημάτων (ανάμεσα τους πολλά βαρέα οχήματα), το οποίο σε συνδυασμό με τον μεγάλο αριθμό ισόπεδων κόμβων έχει συμβάλει στην αύξηση των τροχαίων ατυχημάτων και γενικά στην επικινδυνότητα του άξονα.. Λίγο πριν εισέλθει στην πόλη του Πύργου διασταυρώνεται με την Εθνική οδό 74 η οποία αποτελεί παράκαμψη του Πύργου καθώς και σύνδεση με την Αρχαία Ολυμπία. Ο συγκεκριμένος άξονας πρόκειται να αντικατασταθεί στο μέλλον από τον υπό κατασκευή Αυτοκινητόδρομο Πατρών - Πύργου ο οποίος θα κινείται κοντά στον υφιστάμενο δρόμο και θα συνδέεται με ανισόπεδους κόμβους.

### Νότιο τμήμα (Ηλεία, Μεσσηνία)

Το νότιο τμήμα συνεχίζει από τον Πύργο και κινείται προς τη δυτική Μεσσηνία κατά μήκος του Κυπαρισσιακού κόλπου. Ο δρόμος είναι χαμηλών προδιαγραφών με μικρή διατομή (περίπου 10 μέτρα), με ισόπεδους κόμβους και περνώντας μέσα από τους οικισμούς. Αρχικά ο δρόμος παρακάμπτει την Κρέστενα και διέρχεται μέσα από τη Ζαχάρω κινούμενος ανατολικά των δασικών περιοχών της Ηλείας, οι οποίες επλήγησαν από τις δασικές πυρκαγιές το 2007. Μετά συνεχίζει διερχόμενος από το Γιαννιτσοχώρι, στον ποταμό Νέδα και αφού διασχίζει τον Κυπαρισσιακό κόλπο καταλήγει στο Καλό Νερό. Στο Καλό Νερό έχει κατασκευαστεί ένας κλάδος της εθνικής οδού, η Εθνική Οδός 9γ, η οποία συνδέει τον υφιστάμενο δρόμο με τον Αυτοκινητόδρομο Κεντρικής Πελοποννήσου (Κόρινθος - Τρίπολη - Καλαμάτα) στο ύψος του Μελιγαλά. Ο δρόμος συνεχίζει νότια φτάνοντας στην Πύλο στον κόλπο του Ναυαρίνο. Εκεί διασταυρώνεται με την εθνική οδό 82 η οποία κατευθύνεται προς τη Μεσσήνη και την Καλαμάτα. Ο άξονας καταλήγει στη Μεθώνη όπου εκεί διασταυρώνεται με τα τοπικά δίκτυα της νοτιοδυτικής Μεσσηνίας τα οποία συνδέουν τον δρόμο με τη Φοινικούντα και την Κορώνη. Αυτή τη στιγμή βρίσκεται υπό σχεδιασμό στο συγκεκριμένο τμήμα ο αυτοκινητόδρομος Πάτρα - Πύργος - Τσακώνα ο οποίος θα διέρχεται περιμετρικά από τον Πύργο και μέσω του Καλού Νερού θα καταλήγει στην Τσακώνα. Τέλος υπάρχουν σχέδια για βελτίωση του άξονα από την Πύλο μέχρι τη Μεθώνη του οποίου η χάραξη θα ακολουθεί την υφιστάμενη οδό και θα αποτελεί συνέχεια του υπο σχεδιασμού άξονα Ριζόμυλου - Πύλου - Μεθώνης.

Διαδρομή
--------

### Πόλεις

Η Εθνική Οδός 9 διασχίζει ή περνά πλησίον των εξής πόλεων:

|  |  |  |
| --- | --- | --- |
| * Πάτρα (κέντρο)
* Παραλία Αχαΐας
* Βραχναίικα
* Αλισσός
* Κάτω Αχαΐα
* Καραίικα Αχαΐας
* Λάππας
* Βάρδα
* Λεχαινά
 | * Ανδραβίδα
* Καβάσιλα
* Γαστούνη
* Σαβάλια
* Αμαλιάδα
* Καρδαμάς
* Δουναίικα
* Αλποχώρι
* Πύργος
* Επιτάλιο
* Καλλίκωμο
* Ζαχάρω
 | * Γιαννιτσοχώρι
* Καλό Νερό
* Κυπαρισσία
* Φιλιατρά
* Γαργαλιάνοι
* Χώρα Μεσσηνίας
* Πύλος
* Μεθώνη
 |

### Αεροδρόμια

Η Εθνική Οδός 9 συνδέεται με τα παρακάτω αεροδρόμια:

* Άραξος (Κρατικός Αερολιμένας Αράξου)
* Ανδραβίδα (Αεροπορική Βάση Δεκέλειας

### Λιμάνια

Η Εθνική Οδός 9 συνδέεται με τα παρακάτω λιμάνια:

* Πάτρα
* Κυλλήνη
* Κατάκολο
* Πύλος

### Παραλίες

|  |  |
| --- | --- |
| * Παραλία Καλαμακίου, βόρεια από την Κάτω Αχαΐα
* Αρκούδι, κοντά στην Κυλλήνη
* Κουρούτα, κοντά στην Αμαλιάδα
* Σκαφιδιά, βόρεια του Πύργου
* Άγιος Ανδρέας στο Κατάκολο, κοντά στον Πύργο.
* Σαμικό, νότια του Πύργου
* Παραλία Καϊάφα, στη Λίμνη Καϊάφα
* Παραλία της Ζαχάρως
 | * Παραλία του Καλού Νερού
* Σάνι, ανάμεσα σε Καλό Νερό και Κυπαρισσία
* Καρτελάς, κοντά στην Κυπαρισσία
* Παραλία της Κυπαρισσίας
* Χρυσή Ακτή, στον Δήμο Νέστορος
* Βοϊδοκοιλιά, στη Λίμνη Διβαριού στο Κάστρο του Ναυαρίνου
* Γιάλοβα, στον κόλπο του Ναυαρίνου
* Χρυσή Άμμος, στον κόλπο του Ναυαρίνου
* Παραλία της Μεθώνης
* Φοινικούντα
 |

Δείτε επίσης
------------

* Ιόνια Οδός
* Αυτοκινητόδρομος Πάτρα - Πύργος - Τσακώνα
* Εθνική Οδός 9γ

Εξωτερικοί σύνδεσμοι
--------------------

* Ιστοσ. Motorways-exitlists A5 Motorway exit list
* Ιστοσ. Openstreetmap, Χάρτες OpenStreetMap

Παραπομπές
----------

1. ↑  hellenicparliament
2. ↑  tharrosnews.gr: Αρχειοθετήθηκε 2016-05-15 στο Wayback Machine. Αλλαγές στους κόμβους Καζάρμας και Πύλου στο Ριζόμυλος - Καλαμάτα
3. ↑  wondergreece.gr: Αρχειοθετήθηκε 2016-12-15 στο Wayback Machine. Ν. Ηλείας / Φύση / Παραλίες
4. ↑  wondergreece.gr: Αρχειοθετήθηκε 2015-07-24 στο Wayback Machine. Ν. Μεσσηνίας / Φύση / Παραλίες

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές οδοί της Ελλάδας |
| --- |
|  |
| Σύμφωνα με την 
Υπουργική Απόφαση 
Γ. 25871. (Φ.Ε.Κ. Β΄ 319, 23/7/1963) | 
1 | 2 | 3 | 4 | 5 | 6 | 7 | 8 | 9 | 10 | 12 | 13 | 14 | 15 | 16 | 17 | 18 | 20 | 21 | 22 | 24 | 25 | 26 | 27 | Εθνικές Οδοί Αεροδρομίων (ΕΟ28) | 29 | 30 | 31 | 33 | 34 | 34α | 35 | 36 | 38 | 39 | Εθνικές Οδοί Αεροδρομίων (ΕΟ40) | 42 | 44 | Εθνικές Οδοί Αεροδρομίων (ΕΟ46) | 48 | 50 | 51 | 53 | Εθνικές Οδοί Αττικής (ΕΟ54) | 55 | Εθνικές Οδοί Αττικής (ΕΟ56) | 57 | Εθνικές Οδοί Αεροδρομίων (ΕΟ58) | 59 | Εθνικές Οδοί Αεροδρομίων (ΕΟ60) | 62 | 63 | 64 | 65 | 66 | Εθνικές Οδοί Αεροδρομίων (ΕΟ67) | 68 | 69 | 70 | Εθνικές Οδοί Αεροδρομίων (ΕΟ71) | Εθνικές Οδοί Αεροδρομίων (ΕΟ72) | 74 | 75 | 76 | 77 | Εθνικές Οδοί Αεροδρομίων (ΕΟ78) | Εθνικές Οδοί Αττικής (ΕΟ79) | 80 | Εθνικές Οδοί Αττικής (ΕΟ81) | 82 | Εθνικές Οδοί Αττικής (ΕΟ83) | 84 | Εθνικές Οδοί Αττικής (ΕΟ85) | 86 | Εθνικές Οδοί Αττικής (ΕΟ87) | Εθνικές Οδοί Αεροδρομίων (ΕΟ88) | Εθνικές Οδοί Αττικής (ΕΟ89) | 90 | 91 | Εθνικές Οδοί Αεροδρομίων (ΕΟ92) | Εθνικές Οδοί Αεροδρομίων (ΕΟ94) | 95 | 97 | 99 | *111 (προπολεμική χρήση)* |  |
|  |
| Επιπλέον σύμφωνα 
με το Μητρώο Εθνικών Οδών 
της ΕΣΥΕ, 1998. | 
1α | 1β | 4α | 8α | 9γ | 16α | 44β | 56α | 102 | 108 | 111 |
|  |
| Χωρίς αρίθμηση | 
Κάθετος Άξονας Ροδόπης | Λάρισας-Καρδίτσας | Οδικός Άξονας Κασσάνδρας | Περιφερειακός Κατερίνης | Πρέβεζας - Ακτίου | Περιφερειακή Οδός Τρικάλων | Περιφερειακή Οδός Ιωαννίνων |
|  |
| Μεγάλα έργα σε Ε.Ο. 
(σήραγγες, γέφυρες, κλπ) | 
Σήραγγα Τυμφρηστού | Σήραγγα Γκρόπας |

 |